
Ehitusloa ja kirjalike nõusolekute väljastamine

1. ASJAOLUD JA MENETLUSE KÄIK

Läbivaatamiseks laekusid Peterburi mnt 2 krundi omanikult ehitusloa ja kirjalike nõusolekute taotlused Narva lossipargi heakorrastamiseks, purskkaevu rekonstrueerimiseks ning tehnovõrkude ehitamiseks koos seadusega ettenähtud korras kooskõlastatud ehitusprojektiga ning riigilõivu maksekorraldusega. Ehitusprojekt on kooskõlastatud seadusega ettenähtud korras. Esitatud dokumentide läbivaatamisel on avastatud, et puudub Muinsuskaitseameti väljastatud tööde alustamise luba.
2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Narva Linnavolikogu 29. mai 2003. a määruse nr 28/17 "Narva Linnavalitsuse kirjalike nõusolekute väljaandmise ja nende väljastamise keeldumise õiguse delegeerimine".
2.4. Vastavalt ehitusseaduse § 15 lõike 1 punkti 2  olemasolevate ehitiste teenindamiseks vajalik rajatis.
2.5. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.
2.6. Ehitusseaduse § 24 lõike 2 kohaselt kui ehitusloa taotlemisel esitatud dokumendid on puudulikud, võimaldab ehitusloa väljastaja ehitusloa taotlejal puudused kõrvaldada, määrates selleks taotlejale tähtaja, mis ei või olla lühem kui viis tööpäeva.
2.7. Muinsuskaitseseaduse § 35 lõike 31 kohaselt pärast käesoleva paragrahvi lõikes 3 nimetatud tööde projekti kooskõlastamist väljastab Muinsuskaitseamet tööde alustamise loa. Kui lõikes 3 nimetatud tööde teostamiseks on ehitusseaduse kohaselt nõutav kohaliku omavalitsuse kirjalik nõusolek või ehitusluba, annab kohalik omavalitsus selle pärast Muinsuskaitseametist tööde alustamise loa väljastamist.
3. OTSUS
3.1.  Väljastada ehitusluba Narva lossipargi heakorrastamiseks mänguväljaku ehitamisega;
3.2. Väljastada kirjalikud nõusolekud vee- ja kanalisatsioonitorustike ehitamiseks ning purskkaevu rekonstrueerimiseks.
3.3. Kohustada Peterburi mnt 2 krundi omanikku koos ehitamise alustamise teatisega esitama ehitusloa ning kirjalike nõusolekute väljastajale:
3.3.1.  Muinsuskaitseameti väljastatud  tööde alustamise luba;

3.3.2.  ajutine liikluskorralduseskeem tööde teostamise ajal;

3.3.3.  lossipargi territooriumile pääsude lahendus Malmi tänava ja Peetri platsi kõnniteedelt (21.04.2010. korralduse nr 517-k p 3.4.5 ja 3.4.6 ning 12.07.2010. a kiri nr 1-12/1199 p 3).
4. RAKENDUSSÄTTED

4.1. Korraldus jõustub seadusega ettenähtud korras.

 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

